stanford-oval/wikipedia huggingface dataset:
อรรถสิทธิ์ เวชชาชีวะ

| ศาสตราจารย์เกียรติคุณ นายแพทย์อรรถสิทธิ์ เวชชาชีวะม> ป.ช., ม.ว.ม., ท.จ.ว. |
| --- | --- |
อรรถสิทธิ์ ใน พ.ศ. 2552

รัฐมนตรีช่วยว่าการกระทรวงสาธารณสุข
ดำรงตำแหน่ง 6 มีนาคม พ.ศ. 2534 – 22 มีนาคม พ.ศ. 2535
นายกรัฐมนตรี: อานันท์ ปันยารชุน
รัฐมนตรีว่าการ: ไพโรจน์ นิงสานนท์
ก่อนหน้า: วีรวร สิทธิธรรม   เด่น โต๊ะมีนา
ถัดไป: สมศักดิ์ เทพสุทิน    จรูญ งามพิเชษฐ์ 
อธิการบดีมหาวิทยาลัยมหิดล
ดำรงตำแหน่ง 9 ธันวาคม พ.ศ. 2538 – 8 ธันวาคม พ.ศ. 2542
ก่อนหน้า: ประดิษฐ์ เจริญไทยทวี
ถัดไป: พรชัย มาตังคสมบัติ
 
ข้อมูลส่วนบุคคล
เกิด: 3 พฤศจิกายน พ.ศ. 2478 จังหวัดพระนคร ประเทศสยาม
เสียชีวิต: 18 มกราคม พ.ศ. 2566 (87 ปี) โรงพยาบาลรามาธิบดี กรุงเทพมหานคร ประเทศไทย
ศาสนา: พุทธ
คู่สมรส: ศ.พญ.สดใส เวชชาชีวะ

ศาสตราจารย์เกียรติคุณ นายแพทย์ อรรถสิทธิ์  เวชชาชีวะ (3 พฤศจิกายน พ.ศ. 2478 – 18 มกราคม พ.ศ. 2566) เป็นแพทย์และนักการเมืองชาวไทย อดีตรัฐมนตรีช่วยว่าการกระทรวงสาธารณสุข ในรัฐบาล อานันท์ ปันยารชุน อดีตนายกราชบัณฑิตยสถาน และอดีตอธิการบดีมหาวิทยาลัยมหิดล เป็นนายแพทย์ผู้เชี่ยวชาญระบบประสาทและระบบสมองของไทย บิดาของนายอภิสิทธิ์ เวชชาชีวะ อดีตหัวหน้าพรรคประชาธิปัตย์และนายกรัฐมนตรี คนที่ 27 ของประเทศไทย
ระหว่างเป็นคณบดีคณะแพทยศาสตร์โรงพยาบาลรามาธิบดี มหาวิทยาลัยมหิดล นพ.อรรถสิทธิ์ เป็นผู้ริเริ่มโครงการศูนย์วินิจฉัยก้าวหน้าและรังสีร่วมรักษา (AIMC) เป็นโครงการนำร่องของการบริหารงานภายใต้การกำกับดูแลของคณะแพทยศาสตร์โรงพยาบาลรามาธิบดี มหาวิทยาลัยมหิดล สังกัดศูนย์การแพทย์สิริกิติ์ มีระบบบริหารจัดการแบบพิเศษ โดยมูลนิธิรามาธิบดี เพื่อให้มีการใช้ทรัพยากรอย่างมีประสิทธิภาพสูงสุด
ประวัติ

ศ.นพ.อรรถสิทธิ์ เกิดวันที่ 3 พฤศจิกายน พ.ศ. 2478  เป็นบุตรคนที่ 7 ในจำนวน 10 คนของนายโฆสิต (น้องชายของพระบำราศนราดูร (หลง เวชชาชีวะ) อดีตปลัดกระทรวงสาธารณสุข และรัฐมนตรีว่าการกระทรวงสาธารณสุข) และนางสุเพี้ยน เวชชาชีวะ  มีพี่ชายคือนายนิสสัย เวชชาชีวะ อดีตเอกอัครราชทูตหลายประเทศและเป็นเป็นบิดาของนายสุรนันท์ เวชชาชีวะ และเป็นพี่ชายของนายวิทยา เวชชาชีวะ อดีตปลัดกระทรวงการต่างประเทศ และอดีตเอกอัครราชทูตไทยประจำสหรัฐอเมริกา
ศ.นพ.อรรถสิทธิ์ เวชชาชีวะ สมรสกับ ศ.พญ.สดใส เวชชาชีวะ มีบุตร-ธิดา 3 คน ได้แก่
ศ.พญ.อลิสา วัชรสินธุ หัวหน้าหน่วยจิตเวชเด็ก ภาควิชาจิตเวชศาสตร์ คณะแพทยศาสตร์ จุฬาลงกรณ์มหาวิทยาลัย
นางสาวงามพรรณ เวชชาชีวะ นักเขียนรางวัลซีไรต์ ประจำปี พ.ศ. 2549
ร้อยตรี อภิสิทธิ์  เวชชาชีวะ กรรมการ และรองประธานกรรมการ บริษัท สหพัฒนพิบูล จำกัด (มหาชน) อดีตหัวหน้าพรรคประชาธิปัตย์ และนายกรัฐมนตรี คนที่ 27
ประวัติการศึกษา

มัธยมศึกษาจากโรงเรียนอัสสัมชัญ รหัสประจำตัว อสช 14835
แพทยศาสตรบัณฑิตโรงเรียนแพทย์กายส์ มหาวิทยาลัยลอนดอน สหราชอาณาจักร พ.ศ. 2502
ประกาศนียบัตรชั้นสูงในการประกอบวิชาชีพเวชกรรม สาขาอายุรศาสตร์ทั่วไป  M.R.C.P.  จาก Royal Colleges of Physicians of the United Kingdom พ.ศ. 2506
ดุษฎีบัณฑิตกิตติมศักดิ์ สาขาแพทยศาสตร์  จากมหาวิทยาลัยมหิดล
F.R.C.P. (Fellowship of the Royal College of Physicians) จาก Royal college of Physicians of  London พ.ศ. 2509
สาขาที่เชี่ยวชาญ

ชำนาญด้านประสาทวิทยา  โดยแบ่งเป็นสาขาต่างๆ กล่าวคือ  Demyelinating diseases โดยเฉพาะ multiple sclerosis,Myasthenia gravis, Periodic paralysis, Neurosyphilis
ประวัติการทำงาน

คณบดีคณะแพทยศาสตร์โรงพยาบาลรามาธิบดี มหาวิทยาลัยมหิดล (พ.ศ. 2529 – พ.ศ. 2538)
รัฐมนตรีช่วยว่าการกระทรวงสาธารณสุข (6 มีนาคม พ.ศ. 2534 – 22 มีนาคม พ.ศ. 2535)
อธิการบดีมหาวิทยาลัยมหิดล (9 ธันวาคม พ.ศ. 2538 – 8 ธันวาคม พ.ศ. 2542)
นายกราชบัณฑิตยสถาน (12 เมษายน พ.ศ. 2546 – 11 เมษายน พ.ศ. 2548)
หน้าที่การงานในอดีต

ราชบัณฑิต สาขาแพทยศาสตร์ ประจำสำนักวิทยาศาสตร์ ราชบัณฑิตยสถาน
ประธานกรรมการ โรงพยาบาลบ้านแพ้ว สาขาพร้อมมิตร (องค์การมหาชน)
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2540 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาแพทยศาสตร์
พ.ศ. 2529 –  เหรียญจักรพรรดิมาลา (ร.จ.พ.)
รายพระนามเจ้าผู้ครองนครลำพูน

|  เจ้าผู้ครอง แห่งนครลำพูน |
| --- | --- |
ราชาธิปไตยในอดีต




 เจ้าจักรคำขจรศักดิ์ เจ้าผู้ครองนครพระองค์สุดท้าย
 
ปฐมกษัตริย์: พระยาคำฟั่น
องค์สุดท้าย: เจ้าจักรคำขจรศักดิ์
อิสริยยศ: พระเจ้านครลำพูน เจ้านครลำพูน พระยาลำพูน
สถานพำนัก: คุ้มหลวง
ผู้แต่งตั้ง: กษัตริย์สยาม
เริ่มระบอบ: พ.ศ. 2357
สิ้นสุดระบอบ: 5 พฤศจิกายน พ.ศ. 2486
ผู้อ้างสิทธิ์: เจ้าวัฒนัน ณ ลำพูน
ในปี พ.ศ. 2324 ภายหลังจากที่พระเจ้ากาวิละ ขึ้นครองราชย์เป็นพระเจ้านครเชียงใหม่ ขณะนั้นนครลำพูนยังคงเป็นเมืองร้าง ไม่มีผู้คนอาศัยอยู่ ความทราบถึงพระบาทสมเด็จพระพุทธเลิศหล้านภาลัย รัชกาลที่ 2 ในปี พ.ศ. 2357 จึงได้ทรงพระกรุณาโปรดเกล้าฯ สถาปนาพระยาคำฟั่น พระอนุชาในพระเจ้ากาวิละไปสร้างนครลำพูนขึ้นใหม่ และครองราชย์เป็นพระยานครลำพูนไชย เป็นพระยานครลำพูนองค์แรก นับแต่ พ.ศ. 2357 จนถึง พ.ศ. 2475 (การเปลี่ยนแปลงการปกครอง) นครลำพูนมีเจ้าหลวงครองนคร จำนวน 10 พระองค์  ได้แก่
รายพระนาม

| ลำดับ | พระฉายาลักษณ์ | รายพระนาม | เริ่มครองราชย์ | สิ้นสุดรัชกาล | รวมระยะเวลา | หมายเหตุ |
| --- | --- | --- | --- | --- | --- | --- |
| 1 |  | พระยาคำฟั่น | พ.ศ. 2357 | พ.ศ. 2358 | 1 ปี | ราชบุตรองค์ที่ 8 ในเจ้าฟ้าสิงหราชธานี เจ้าฟ้าหลวงชายแก้ว |
| 2 |  | พระเจ้าลำพูนไชย | พ.ศ. 2358 | พ.ศ. 2370 | 12 ปี | ราชบุตรองค์ที่ 10 ในเจ้าฟ้าหลวงชายแก้ว |
| 3 |  | พระยาน้อยอินท์ | พ.ศ. 2370 | พ.ศ. 2381 | 11 ปี |  |
| 4 |  | พระยาคำตัน | พ.ศ. 2381 | พ.ศ. 2384 | 3 ปี |  |
| 5 |  | พระยาน้อยลังกา | พ.ศ. 2384 | พ.ศ. 2386 | 2 ปี |  |
| 6 |  | เจ้าไชยลังกาพิศาลโสภาคย์คุณ | พ.ศ. 2386 | พ.ศ. 2414 | 28 ปี |  |
| 7 |  | เจ้าดาราดิเรกรัตนไพโรจน์ | พ.ศ. 2414 | พ.ศ. 2431 | 17 ปี | ราชบุตรในเจ้าไชยลังกาพิศาลโสภาคย์คุณ |
| 8 |  | เจ้าเหมพินธุไพจิตร | พ.ศ. 2431 | 5 กุมภาพันธ์ พ.ศ. 2439 | 8 ปี | พระอนุชาในเจ้าดาราดิเรกรัตนไพโรจน์ |
| 9 |  | เจ้าอินทยงยศโชติ | พ.ศ. 2439 | พ.ศ. 2454 | 15 ปี | ราชบุตรในเจ้าดาราดิเรกรัตนไพโรจน์ |
| 10 |  | เจ้าจักรคำขจรศักดิ์ | พ.ศ. 2454 | พ.ศ. 2486 | 32 ปี | ราชบุตรในเจ้าอินทยงยศโชติ |
รายพระนาม > รายนามผู้สืบราชสกุลหลังการเปลี่ยนแปลงการปกครอง

| ลำดับ | ภาพ | รายนาม | เริ่ม | สิ้นสุด | รวมระยะเวลา | หมายเหตุ |
| --- | --- | --- | --- | --- | --- | --- |
| 1 |  | เจ้าพงศ์ธาดา ณ ลำพูน | พ.ศ. 2486 | 21 กุมภาพันธ์ พ.ศ. 2538 | 52 ปี | ราชบุตรในเจ้าจักรคำขจรศักดิ์ |
| 2 |  | เจ้าวัฒนัน ณ ลำพูน | 21 กุมภาพันธ์ พ.ศ. 2538 | ปัจจุบัน |  | บุตรชายเจ้าพงศ์ธาดา ณ ลำพูน |
ดูเพิ่ม

เจ้าผู้ครองนครเชียงใหม่
เจ้าผู้ครองนครลำปาง
ชาญชัย ลิขิตจิตถะ

| ชาญชัย ลิขิตจิตถะ ม> ป.ช., ม.ว.ม. |
| --- | --- |

องคมนตรี
ดำรงตำแหน่ง 8 เมษายน 2551 – 6 ธันวาคม 2559
กษัตริย์: พระบาทสมเด็จพระปรมินทรมหาภูมิพลอดุลยเดช
ดำรงตำแหน่ง 6 ธันวาคม 2559 – 18 มกราคม 2560
กษัตริย์: สมเด็จพระเจ้าอยู่หัวมหาวชิราลงกรณ บดินทรเทพยวรางกูร
รัฐมนตรีว่าการกระทรวงยุติธรรม
ดำรงตำแหน่ง 8 ตุลาคม 2549 – 6 กุมภาพันธ์ 2551
นายกรัฐมนตรี: พลเอก สุรยุทธ์ จุลานนท์
ก่อนหน้า: พลตำรวจเอก ชิดชัย วรรณสถิตย์
ถัดไป: สมพงษ์ อมรวิวัฒน์
ประธานศาลฎีกา คนที่ 36
ดำรงตำแหน่ง 1 ตุลาคม 2548 – 30 กันยายน 2549
ก่อนหน้า: ศุภชัย ภู่งาม
ถัดไป: ปัญญา ถนอมรอด
 
ข้อมูลส่วนบุคคล
เกิด: 25 เมษายน พ.ศ. 2489 อำเภอพระประแดง จังหวัดสมุทรปราการ ประเทศไทย
เสียชีวิต: 18 มกราคม พ.ศ. 2560 (70 ปี) โรงพยาบาลจุฬาลงกรณ์ กรุงเทพมหานคร ประเทศไทย
ศาสนา: พุทธ
คู่สมรส: เพ็ญศรี ลิขิตจิตถะ

ชาญชัย ลิขิตจิตถะ (25 เมษายน พ.ศ. 2489 – 18 มกราคม พ.ศ. 2560) อดีตองคมนตรี อดีตประธานศาลฎีกา และอดีตรัฐมนตรีว่าการกระทรวงยุติธรรม อดีตผู้พิพากษาอาวุโส ชาญชัย เป็นผู้มีบทบาทในการแก้ไขวิกฤตการเมือง อันเนื่องจากการเลือกตั้งวันที่ 2 เมษายน พ.ศ. 2549 และกรณีคณะกรรมการการเลือกตั้ง ชุดที่ 2 ที่มี พลตำรวจเอก วาสนา เพิ่มลาภ เป็นประธานก่อนที่จะเกิดการรัฐประหาร หลังจากที่เกษียณอายุราชการแล้วได้รับแต่งตั้งเป็น ผู้พิพากษาอาวุโสศาลแพ่งธนบุรี แต่ทำงานได้เพียง 2 วันจึงได้ลาออกจากตำแหน่ง
ภายหลังจากเหตุการณ์รัฐประหารในประเทศไทย พ.ศ. 2549 เคยถูกทาบทามจากคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) ให้ดำรงตำแหน่งนายกรัฐมนตรี แต่ในที่สุดทาง คปค. ได้ตัดสินใจเลือกเลือกพลเอก สุรยุทธ์ จุลานนท์เป็นนายกรัฐมนตรีแทน ต่อมาจึงถูกเลือกให้เป็น รัฐมนตรีว่าการกระทรวงยุติธรรม ในรัฐบาลพลเอก สุรยุทธ์ จุลานนท์ และได้รับพระบรมราชโองการโปรดเกล้าฯ แต่งตั้งเป็นกรรมการกฤษฎีกาในปี พ.ศ. 2549
ภายหลังจากที่พ้นจากตำแหน่งรัฐมนตรีแล้ว ชาญชัยยื่นหนังสือถึงประธานศาลฎีกา เพื่อขอกลับรับราชการเป็นผู้พิพากษาอาวุโส ต่อมาได้รับโปรดเกล้าฯ เป็นองคมนตรีเมื่อวันที่ 8 เมษายน  พ.ศ. 2551 จนถึงวันที่ 6 ธันวาคม พ.ศ. 2559 และได้รับโปรดเกล้าฯ ให้ดำรงตำแหน่งองคมนตรี ในรัชกาลที่ 10 จนกระทั่งถึงแก่อนิจกรรม และยังเป็น 1 ใน 3 องคมนตรีที่ถูกตั้งเป้าลอบสังหาร แต่เจ้าตัวออกมาให้สัมภาษณ์กับสื่อมวลชนว่าไม่เคยทราบเรื่องมาก่อน
ประวัติ

ชาญชัย ลิขิตจิตถะ เกิดเมื่อวันที่ 25 เมษายน พ.ศ. 2489 ที่ตำบลตลาด อำเภอพระประแดง จังหวัดสมุทรปราการ จบการศึกษามัธยมศึกษาจากโรงเรียนวัดทรงธรรมจบการศึกษาระดับอุดมศึกษาจากมหาวิทยาลัยราชภัฏบ้านสมเด็จเจ้าพระยา จบคณะนิติศาสตร์ มหาวิทยาลัยธรรมศาสตร์ เมื่อ พ.ศ. 2512 จบเนติบัณฑิตไทย พ.ศ. 2514 สมรสกับ เพ็ญศรี ลิขิตจิตถะ มีบุตรีชื่อ สุชีรา ลิขิตจิตถะ
เมื่อสำเร็จการศึกษาได้เข้ารับราชการตำแหน่งผู้ช่วยผู้พิพากษา ผู้พิพากษาประจำกระทรวง ผู้พิพากษาศาลจังหวัดเชียงราย หัวหน้าศาลแขวงนครสวรรค์ หัวหน้าศาลจังหวัดชลบุรี หัวหน้าศาลประจำกระทรวง หัวหน้าศาลจังหวัดกระบี่ หัวหน้าศาลจังหวัดเพชรบุรี ผู้พิพากษาศาลแพ่ง หัวหน้าคณะในศาลแพ่ง ผู้พิพากษาศาลอุทธรณ์ ผู้พิพากษา หัวหน้าคณะในศาลอุทธรณ์ภาค 3 รองอธิบดีศาลแพ่งกรุงเทพใต้ ผู้พิพากษาศาลฎีกา หัวหน้าแผนกคดีเยาวชนและครอบครัวในศาลอุทธรณ์ หัวหน้าคณะในศาลฎีกา ประธานศาลอุทธรณ์ภาค 1 รองประธานศาลฎีกา เป็นประธานศาลฎีกาในปี 2548 ต่อจากนายศุภชัย ภู่งาม เกษียณอายุราชการในปี 2549 และได้รับโปรดเกล้าฯแต่งตั้งเป็นรัฐมนตรีว่าการกระทรวงยุติธรรม ในรัฐบาล พลเอก สุรยุทธ์
เมื่อวันที่ 25 เมษายน เวลา 17.42 น. พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จออก ณ พระตำหนักเปี่ยมสุข วังไกลกังวล อำเภอหัวหิน จังหวัดประจวบคีรีขันธ์ พระราชทานพระบรมราชวโรกาสให้ศาสตราจารย์พิเศษ ดร.อักขราทร จุฬารัตน ประธานศาลปกครองสูงสุด นำตุลาการศาลปกครองสูงสุด เฝ้าทูลละอองธุลีพระบาทเพื่อถวายสัตย์ปฏิญาณก่อนเข้ารับตำแหน่งหน้าที่ พร้อมทั้งรับสั่ง เปิดสภาไม่ครบ 500-ขอนายกฯพระราชทานทำให้ประชาธิปไตยมั่ว การเลือกตั้งเพียงพรรคเดียวไม่ใช่ประชาธิปไตย ให้ศาลปกครองไปพิจารณาเลือกตั้ง 2 เมษา โมฆะหรือไม่ทรงย้ำกษัตริย์ไม่เคยทำตามใจชอบ
ต่อมาได้ปฏิบัติหน้าที่ประธานที่ประชุมตุลาการศาลรัฐธรรมนูญ พร้อมกับคณะตุลาการทั้ง 3 ฝ่ายประชุมปรึกษาหารือร่วมกันเพื่อพิจารณาแนวทางแก้ไขปัญหาการเมือง เมื่อวันที่ 28 เมษายน ซึ่งจากการแลกเปลี่ยนความเห็นข้อกฎหมายในหลายประเด็นแล้ว ทั้ง 3 ศาล มีความเห็นพ้องกันใน 3 ประเด็นว่า 1. แต่ละศาลจะเร่งรัดพิจารณาพิพากษาคดีและดำเนินการในส่วนที่อยู่อำนาจหน้าที่ของแต่ละศาล ให้รวดเร็วทันต่อของความเร่งด่วนในแต่ปัญหาที่เกิดขึ้น, 2. การพิจารณา คดีความแต่ละศาล จะต้องใช้และตีความตัวบทกฎหมายเดียวกันนั้นต้องระมัดระวัง ให้เป็นไปในทิศทางเดียวกันทั้งนี้เพื่อป้องกันความขัดแย้งและสับสนของ ประชาชน และ 3. ในการดำเนินการของแต่ละศาลนั้นยังต้องยึดถือหลักความเป็นอิสระของศาล ตามเขตอำนาจแต่ละศาลให้ดำเนินไปตามรัฐธรรมนูญและกฎหมาย ด้วยความสุจริตและยุติธรรม โดยทั้ง 3 ประเด็นนี้เป็นข้อยุติที่ประธานทั้งสามศาลเห็นพ้องต้องกันอย่างไม่มีข้อแม้ ต่อมาคำวินิจฉัยทั้ง 3 ศาลมีคำสั่งให้ระงับการเลือก ตั้ง สส.ใน จังหวัดชุมพร ตรัง นครศรีธรรมราช ปัตตานี พังงา พัทลุง ภูเก็ต สงขลา และสุราษฎร์ธานี รวม 9 จังหวัด 14 เขต ที่จะมีขึ้นในวันที่ 29 เมษายน 2549 นี้เป็นการชั่วคราวจนกว่าจะมีคำพิพากษาเป็นอย่างอื่น
ราชการพิเศษ

พ.ศ. 2548
ประธานกรรมการพัฒนาระบบการพิจารณาพิพากษาคดีในศาลสูง
ประธานอนุกรรมการกำหนดจำนวนผู้พิพากษาในศาลยุติธรรม
ประธานกรรมการตุลาการศาลยุติธรรม
ประธานกรรมการบริหารศาลยุติธรรม
ประธานกรรมการวินิจฉัยชี้ขาดอำนาจหน้าที่ระหว่างศาล
กรรมการสรรหากรรมการป้องกันและปราบปรามการทุจริตแห่งชาติ
พ.ศ. 2547
อนุกรรมการบริหารศาลยุติธรรมเพื่อศึกษาวางแนวทางการใช้ดุลพินิจและเหตุผลในการลงโทษผู้กระทำผิดทางอาญา
พ.ศ. 2546
กรรมการผู้ทรงคุณวุฒิในคณะกรรมการกำกับหลักสูตรและแผนการพัฒนาข้าราชการตุลาการศาลยุติธรรม
เหตุการณ์รัฐประหาร 19 กันยายน 2549

ภายหลังจากเหตุการณ์รัฐประหารในประเทศไทย พ.ศ. 2549 ทางคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุขเคยทาบทามให้ชาญชัย ลิขิตจิตถะเป็นนายกรัฐมนตรี แต่ในที่สุดทางคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ได้ตัดสินใจเลือกเลือกพลเอก สุรยุทธ์ จุลานนท์ เป็นนายกรัฐมนตรีแทน ชาญชัยจึงถูกเลือกให้มาเป็น รัฐมนตรีว่าการกระทรวงยุติธรรม ในรัฐบาลพลเอก สุรยุทธ์ จุลานนท์
ในการโฟนอินของ ดร.ทักษิณ ชินวัตร อดีตนายกรัฐมนตรี เมื่อวันที่ 22 มีนาคม 2552 ได้กล่าวหาชาญชัยว่าเป็นผู้อยู่เบื้องหลังวางแผนการรัฐประหาร 19 กันยายนที่บ้านของปีย์ มาลากุล ณ อยุธยา ต่อมา ในวันที่ 27 มีนาคม พ.ศ. 2552 ดร.ทักษิณ ชินวัตร อดีตนายกรัฐมนตรี ได้กล่าวระหว่างการปราศรัยกับกลุ่มคนเสื้อแดง ผ่านระบบวิดีโอลิงก์ว่า พลเอก พัลลภ ปิ่นมณี อดีตรองผู้อำนวยการ กองอำนวยการรักษาความมั่นคงภายในราชอาณาจักร (กอ.รมน.) ได้เล่าให้ตนฟังว่า  เมื่อเดือนพฤษภาคม พ.ศ. 2549 พลเอก สุรยุทธ์ จุลานนท์ องคมนตรี, ชาญชัย ลิขิตจิตถะ ประธานศาลฎีกา (ในขณะนั้น), อักขราทร จุฬารัตน ประธานศาลปกครองสูงสุด, จรัญ ภักดีธนากุล ปลัดกระทรวงยุติธรรม, ปราโมทย์ นาครทรรพ นักวิชาการอิสระ ผู้เขียนบทความในหนังสือพิมพ์ผู้จัดการ อ้างว่า ทักษิณ วางแผนที่จะใช้ ปฏิญญาฟินแลนด์ และปีย์ ร่วมปรึกษาหารือกัน ที่บ้านพักของปีย์ ถนนสุขุมวิท ในอันที่จะวางแผนจัดตั้งขบวนการขับไล่ตน โดยเฉพาะการลอบสังหารตน และวางแผนสำรอง หากดำเนินการไม่สำเร็จ ซึ่งก็คือการรัฐประหาร เมื่อวันที่ 19 กันยายน พ.ศ. 2549 แต่ทั้งพลเอก สุรยุทธ์ และปีย์ ปฏิเสธข้อกล่าวหาดังกล่าว
องคมนตรี

พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าโปรดกระหม่อม ให้ประกาศว่าตามที่ได้ทรงพระกรุณาโปรดเกล้าโปรดกระหม่อมแต่งตั้งองคมนตรี ตามประกาศลงวันที่ 16 สิงหาคม พุทธศักราช 2550 แล้วนั้น บัดนี้ ทรงพระราชดำริเห็นเป็นการสมควรแต่งตั้งองคมนตรีเพิ่มขึ้น อาศัยอำนาจตามความในมาตรา 12 ประกอบกับ มาตรา 13 ของรัฐธรรมนูญแห่งราชอาณาจักรไทย พุทธศักราช 2550 จึงทรงพระกรุณาโปรดเกล้าโปรดกระหม่อมแต่งตั้งดังต่อไปนี้ 1.พลเอก สุรยุทธ์ จุลานนท์ 2.ศุภชัย ภู่งาม 3.ชาญชัย ลิขิตจัตถะ  ทั้งนี้ตั้งแต่บัดนี้เป็นต้นไป ประกาศ ณ วันที่ 8 เมษายน พุทธศักราช 2551 เป็นปีที่ 63 ในรัชกาลปัจจุบัน ผู้รับสนองพระบรมราชโองการ พลเอก เปรม ติณสูลานนท์ ประธานองคมนตรี
ในเวลาต่อมากลุ่มคนเสื้อแดงออกแถลงการณ์ฉบับที่ 1 โดยเรียกร้องให้ประธานองคมนตรี องคมนตรี และนายกรัฐมนตรีออกจากตำแหน่ง ซึ่งชาญชัยเป็นหนึ่งในผู้ที่ถูกเรียกร้องด้วย
ความพยายามลอบสังหาร

วันที่ 6 เมษายน พ.ศ. 2552 ชุดกองบังคับการสืบสวนสอบสวน กองบัญชาการตำรวจภูธรภาค 1 ได้ควบคุมตัวชายต้องสงสัย อายุประมาณ 35 ปี ขณะเดินอยู่ใกล้กับบ้านชาญชัย ไว้ได้ทันก่อนลงมือโดยผู้ต้องสงสัยสารภาพว่า ได้รับการติดต่อจ้างวานให้ลงมือสังหารชาญชัยภายในวันที่ 7 เมษายน เจ้าหน้าที่ตำรวจอยู่ระหว่างขยายผลตรวจ สอบข้อเท็จจริงตามคำให้การของผู้ต้องสงสัยที่ซัดทอดทหาร กลุ่มเตรียมทหารรุ่น 10 รุ่นเดียวกับทักษิณ ชินวัตร อยู่เบื้องหลังบงการลอบสังหารองคมนตรีเพื่อทำให้สถานการณ์บ้านเมืองวุ่นวาย ต่อมาชาญชัยออกมาให้สัมภาษณ์กับสื่อมวลชนว่า รู้สึกแปลกใจทีมีเหตุการณ์แบบนี้เกิดขึ้น ไม่เคยมีปัญหากับใคร และไม่ทราบสาเหตุว่า จะมาทำร้ายกันทำไม จากนั้นตำรวจจึงส่งชุดป้องกันรักษาความปลอดภัยมาคุ้มกันทันที
วันที่ 7 เมษายน สุเทพ เทือกสุบรรณ รองนายกรัฐมนตรี ด้านความมั่นคง พร้อมด้วย พลตำรวจเอก พัชรวาท วงษ์สุวรรณ ผู้บัญชาการตำรวจแห่งชาติ พลตำรวจโท ฉลอง สนใจ ผู้บัญชาการตำรวจภูธรภาค 1 และพลตำรวจเอก จงรัก จุฑานนท์ รองผู้บัญชาการตำรวจแห่งชาติ ได้เดินทางมาที่กองบัญชาการตำรวจภูธรภาค 1 ถนนวิภาวดีรังสิต แขวงลาดยาว เขตจตุจักรกรุงเทพมหานคร แถลงการณ์การจับกุมผู้ต้องหาทั้งหมดเป็นจำนวน 3 คนประกอบด้วย คนิช สุกาญจกาศ อายุ 30 ปี ศักดิ์ชาย แซ่ลิ้ม อายุ 28 ปี  ภาณุพาศ รัตนาไพบูลย์ อายุ 31 ปีพร้อมอาวุธปืนขนาด . 38 จำนวน 1 กระบอก กระสุน 10 นัด จักรยานยนต์ 1 คัน ตำรวจได้รวบรวมหลักฐานไปขออนุมัติหมายจับผู้ร่วมขบวนการอีก 2 คน คือ นาวาเอก จักรกฤษณ์ เสขะนันท์ (ภายหลังพ้นข้อกล่าวหา) สังกัดกองกิจการภายใน กองทัพเรือ และนายแจ็ค ไม่ทราบชื่อสกุล โดยสั่งการให้พนักงานสอบสวนนำหลักฐานไปขออนุมัติหมายจับที่ศาลอาญา ถนนรัชดาภิเษก แขวงจอมพล เขตจตุจักร กรุงเทพมหานคร
ผลงานทางวิชาการ

หนังสือ “คู่มือการจัดหาทนายความให้แก่ผู้ต้องหาในคดีอาญาและสิทธิในการรับเงินรางวัลและค่าใช้จ่ายในการปฏิบัติหน้าที่ทนายความให้แก่ผู้ต้องหา” , 2548
ถึงแก่อนิจกรรม

ชาญชัย ลิขิตจิตถะ ถึงแก่อนิจกรรมเมื่อวันที่ 18 มกราคม พ.ศ. 2560 เมื่อเวลา 08.30 น. ณ โรงพยาบาลจุฬาลงกรณ์ ต่อมาวันที่ 19 มกราคม พ.ศ. 2560 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้ พลเอก เปรม ติณสูลานนท์ เป็นผู้แทนพระองค์ไปในการพระราชทานน้ำหลวงอาบศพ ณ ศาลาบัณณรศภาค วัดเบญจมบพิตรดุสิตวนารามราชวรวิหาร
วันที่ 10 สิงหาคม พ.ศ. 2560 พระบาทสมเด็จพระวชิรเกล้าเจ้าอยู่หัว เสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ไปในการพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เหรียญจักรพรรดิมาลา (ร.จ.พ.)
ฤดูพายุไซโคลนภูมิภาคออสเตรเลีย พ.ศ. 2562–2563

| ฤดูพายุไซโคลนภูมิภาคออสเตรเลีย พ> ศ. 2562–2563 |
| --- | --- |
แผนที่สรุปฤดูกาล
ขอบเขตฤดูกาล
ระบบแรกก่อตัว: 4 มกราคม พ.ศ. 2563
ระบบสุดท้ายสลายตัว: 22 พฤษภาคม พ.ศ. 2563
พายุมีกำลังมากที่สุด

ชื่อ: เดเมียน
 • ลมแรงสูงสุด: 150 กม./ชม. (90 ไมล์/ชม.) (เฉลี่ย 10 นาที)
 • ความกดอากาศต่ำที่สุด: 955 hPa (มิลลิบาร์)
 
สถิติฤดูกาล
ความกดอากาศต่ำเขตร้อน: 18 ลูก
พายุไซโคลนเขตร้อน: 8 ลูก
พายุไซโคลนกำลังแรง: 3 ลูก
ผู้เสียชีวิตทั้งหมด: 28 คน
ความเสียหายทั้งหมด: ไม่มี
 
ฤดูพายุไซโคลนภูมิภาคออสเตรเลีย 2560–61, 2561–62, 2562–63, 2563–64, 2564–65
ฤดูพายุไซโคลนภูมิภาคออสเตรเลีย พ.ศ. 2562–2563 เป็นฤดูกาลในอดีตที่มีการก่อตัวของพายุหมุนเขตร้อน ภายในมหาสมุทรอินเดียและมหาสมุทรแปซิฟิก ที่ระหว่าง 90°ตะวันออก ถึง 160°ตะวันออก โดยฤดูกาลนี้ได้เริ่มนับอย่างเป็นทางการ ในวันที่ 1 พฤศจิกายน พ.ศ. 2562 และไปสิ้นสุดในวันที่ 30 เมษายน พ.ศ. 2563 อย่างไรก็ตาม พายุหมุนเขตร้อนสามารถก่อตัวได้ตลอดเวลาตั้งแต่ 1 กรกฎาคม พ.ศ. 2562 ถึง 30 มิถุนายน พ.ศ. 2563 และจะถูกนับรวมในฤดูกาลนี้ด้วย ในระหว่างฤดูกาล พายุหมุนเขตร้อนจะถูกติดตามอย่างเป็นทางการโดยสำนักอุตุนิยมวิทยาออสเตรเลีย (BOM), สำนักอุตุนิยมวิทยา สภาพภูมิอากาศ และธรณีฟิสิกส์แห่งอินโดนีเซีย (BMKG) ในจาการ์ตา ประเทศอินโดนีเซีย และศูนย์บริการสภาพอากาศแห่งชาติปาปัวนิวกินี ในพอร์ตมอร์สบี ส่วนศูนย์เตือนไต้ฝุ่นร่วมของกองทัพเรือสหรัฐ (JTWC) ในรัฐฮาวาย สหรัฐ และศูนย์บริการทางอุตุนิยมวิทยาแห่งชาติอื่น ๆ ประกอบด้วย เมทเซอร์วิซแห่งประเทศนิวซีแลนด์, เมเตโอ-ฟร็องส์แห่งประเทศฝรั่งเศสบนเกาะเรอูนียง และกรมอุตุนิยมวิทยาฟีจี ก็ต่างเฝ้าติดตามส่วนของแอ่งในระหว่างฤดูกาลด้วยแบบไม่เป็นทางการ
รายชื่อพายุ > สำนักอุตุนิยมวิทยา

ตั้งแต่ปี พ.ศ. 2551–52 มีรายชื่อพายุเพียงชุดเดียวที่สำนักอุตุนิยมวิทยาออสเตรเลียประกาศใช้ โดยสำนักอุตุนิยมวิทยาออสเตรเลียได้แบ่งศูนย์เตือนภัยพายุหมุนเขตร้อนในประเทศออสเตรเลียออกเป็นสามศูนย์ ได้แก่ ศูนย์เพิร์ท, ศูนย์ดาร์วิน และศูนย์บริสเบน โดยมีหน้าที่ตรวจสอบพายุหมุนเขตร้อนทั้งหมดที่ก่อตัวในภูมิภาคออสเตรเลีย รวมถีงทำหน้าที่ออกคำแนะนำพิเศษให้ทั้งพื้นที่รับผิดชอบของ TCWC จาการ์ตาหรือ TCWC พอร์ตมอร์สบีด้วย
รายชื่อพายุ > TCWC จาการ์ตา

ศูนย์เตือนพายุหมุนเขตร้อนในจาการ์ตา ทำการติดตามพายุหมุนเขตร้อนในขอบเขตตั้งแต่เส้นศูนย์สูตรลงไปทางใต้ถึงเส้นขนานที่ 11 องศาใต้ และระหว่างเส้นเมริเดียนที่ 90 องศาตะวันออกไปจนถึง 145 องศาตะวันออก เมื่อพายุดีเปรสชันเขตร้อนใดทวีกำลังเป็นพายุไซโคลนในขอบเขตรับผิดชอบของ JTWC จาการ์ตานี้ พายุลูกนั้นจะได้รับชื่อจากทางศูนย์ฯ โดยในฤดูกาลนี้ ชื่อพายุในรายการของ TCWC จาการ์ตา ถูกนำมาใช้ 1 ชื่อ
รายชื่อพายุ > TCWC พอร์ตมอร์สบี

พายุหมุนเขตร้อนที่ก่อตัวขึ้นในระหว่างขอบเขตตั้งแต่เส้นศูนย์สูตรลงไปทางใต้จนถึงเส้นขนานที่ 11 องศาใต้ และระหว่างเส้นเมริเดียนที่ 151 องศาตะวันออกไปทางตะวันออกจนถึงเส้นเมริเดียนที่ 160 องศาตะวันออก จะได้รับชื่อจากศูนย์เตือนพายุหมุนเขตร้อนในพอร์ตมอร์สบี ประเทศปาปัวนิวกินี บริเวณนี้บริเวณที่พบการก่อตัวของพายุหมุนเขตร้อนได้ยาก และไม่มีพายุหมุนเขตร้อนก่อตัวและมีกำลังขึ้นจนได้รับชื่อมาตั้งแต่ปี พ.ศ. 2550 แล้ว โดยในฤดูกาลนี้ ไม่มีชื่อพายุในรายการของ TCWC พอร์ตมอร์สบี ถูกนำมาใช้เลย
ดูเพิ่ม

สถานีย่อยพายุหมุนเขตร้อน
รายชื่อฤดูพายุไซโคลนซีกโลกใต้
ฤดูพายุเฮอร์ริเคนแปซิฟิก: 2562, 2563
ฤดูพายุเฮอร์ริเคนแอตแลนติก: 2562, 2563
ฤดูพายุไต้ฝุ่นแปซิฟิก: 2562, 2563
ฤดูพายุไซโคลนมหาสมุทรอินเดีย: 2562, 2563
ฤดูพายุไซโคลนมหาสมุทรอินเดียตะวันตก-ใต้ พ.ศ. 2562–2563
ฤดูพายุไซโคลนแปซิฟิกใต้ พ.ศ. 2562–2563
พายุหมุนเขตร้อนในแอตแลนติกใต้
แหล่งข้อมูลอื่น

สำนักอุตุนิยมวิทยาแห่งออสเตรเลีย เก็บถาวร 2009-11-12 ที่ เวย์แบ็กแมชชีน
ศูนย์เตือนไต้ฝุ่นร่วม เก็บถาวร 2015-08-09 ที่ เวย์แบ็กแมชชีน
ศูนย์เตือนภัยพายุหมุนเขตร้อนจาการ์ตา เก็บถาวร 2018-12-01 ที่ เวย์แบ็กแมชชีน (อินโดนีเซีย)
นภคปภา นาคประสิทธิ์

| นภคปภา นาคประสิทธิ์ |
| --- | --- |
งาน Bangkok International Film Festival 2007
สารนิเทศภูมิหลัง
เกิด: 19 เมษายน พ.ศ. 2523 (44 ปี) นภคปภา นาคประสิทธิ์
คู่สมรส: นิโคลไลน์ (Mr.Nicole Line)
บุตร: 2 คน
อาชีพ: นักแสดง
ปีที่แสดง: พ.ศ. 2544 - ปัจจุบัน
ผลงานเด่น: บุษบามินตรา จาก มายา   เมขลา จาก แม่เบี้ย   เพชรา จาก เจ้าสาวผัดไทย   ครูพนอ จาก ลองของ และ ลองของ 2   เมย์ จาก โลงต่อตาย   พรายแม่ย่า จาก หมอผีไซเบอร์
ฐานข้อมูล
IMDb
ThaiFilmDb
นภคปภา นาคประสิทธิ์ (19 เมษายน พ.ศ. 2523) ชื่อเล่น มะหมี่ เป็นนักแสดงชาวไทยเชื้อสาย ไทย, มอญ, อินเดีย, จีน มีผลงานการแสดงทั้งผลงานภาพยนตร์, ละครโทรทัศน์, ละครเวที, งานโฆษณา, ถ่ายแบบ เดินแบบทั้งในเมืองไทยและต่างประเทศ  สำเร็จการศึกษาสาขาธุรกิจต่างประเทศ มหาวิทยาลัยธุรกิจบัณฑิต
ประวัติ

ผลงานเรื่องแรกคือภาพยนตร์กึ่งสารคดีเรื่อง ปมไหม และเป็นที่รู้จักในผลงานการแสดงภาพยนตร์ไทยเรื่อง แม่เบี้ย และต่อมากับภาพยนตร์เรื่อง เจ้าสาวผัดไท ต่อจากนั้นได้ร่วมแสดงภาพยนตร์ของประเทศอังกฤษเรื่อง บัตเตอร์ ฟราย์ แมน ซึ่งทำให้เธอได้รับรางวัลดารานำหญิงยอดเยี่ยมจากการประกวดใน เทศกาลสแลมดั๊ง ฟิล์ม เฟสติวัล ของอเมริกา จากนั้นเธอได้ร่วมงานกับ ภาพยนตร์ของแคนาดาเรื่อง เฟริท์ ไบต์  และต่อด้วยภาพยนตร์สารคดีเกี่ยวกับเพื่อนเรื่อง ทรี เฟรนด์ ซึ่งได้รับคัดเลือกฉายโชว์ในงานเทศกาลโตรอนโต อินเตอร์เนชั่นแนล ฟิล์ม เฟสติวัล ปี 2005
นอกจากนั้นยังมีผลงานแสดงในมิวสิกวิดีโออย่าง  เพลงรักเธอเท่าฟ้า วงเอกมัย, เพลงยิ่งโตยิ่งสวย วงแบล็คเฮด, เพลงไม่ได้รักเธอ บูโดกัน, เพลงสุดที่รัก ออดี้, เพลงหลับตาสิที่รัก มอร์กระจาย, เพลงสาละวัน โจอี้ บอย, เพลงไม่ขึ้นใจ และ ฟูมฟาย มิ้นท์ อรรถวดี
ผลงาน > ละครโทรทัศน์

| ปี พ> ศ. | เรื่อง | รับบทเป็น | ช่อง |
| --- | --- | --- | --- |
| 2544 | มายา (ละครโทรทัศน์) | บุษบามินตรา อุทัยธนิต (มิ้นต์) | ช่อง 7 |
| 2549 | โคกคูนตระกูลไข่ | ครูแหม่ม (รับเชิญ) | ช่อง 5 |
| 2558 | หมอผีไซเบอร์ | พรายแม่ย่า | ช่อง 3 |
| 2560 | เงาอาถรรพ์ | เจนจิรา | ช่อง 8 |
ผลงาน > ภาพยนตร์

| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2544 | แม่เบี้ย | เมขลา |  |
| 2545 | ผีเสื้อร้อนรัก | แอม (EM) | (ภาพยนตร์ร่วมทุน อังกฤษ-ไทย) |
| 2548 | ลองของ | ครูพนอ |  |
| 2551 | ลองของ 2 | ครูพนอ |  |
| 2551 | โลงต่อตาย | เมย์ | (ภาพยนตร์ร่วมทุน ไทย-ฮ่องกง) |
| 2553 | ข้ามฟ้าหาสูตรรัก | ทิชา |  |
| 2554 | Largo Winch II | มาลูไน | (ภาพยนตร์ฝรั่งเศส) |
โรงเรียนสารสาสน์วิเทศบางบอน

| โรงเรียนสารสาสน์วิเทศบางบอน |
| --- | --- |
Sarasas Witaed Bangbon School
ที่ตั้ง
99 ถนนบางบอน 3 แขวงบางบอนเหนือ เขตบางบอน กรุงเทพมหานคร 10150 10150
พิกัด: 13°39′42″N 100°22′56″E﻿ / ﻿13.661543°N 100.382085°E﻿ / 13.661543; 100.382085
ข้อมูล
ชื่ออื่น: สสบ., SWB
คติพจน์: AGE QUOD AGIS ทำอะไร ทำจริง
สถาปนา: พ.ศ. 2543 
ผู้ก่อตั้ง: พิบูลย์ ยงค์กมล เพ็ญศรี ยงค์กมล 
เขตการศึกษา: 4 
รหัส: 1110100808
ผู้อำนวยการ: ดร.สยมพร ทองเนื้อดี (พ.ศ. 2543-ปัจจุบัน) 
ระดับชั้น: เตรียมอนุบาล - ม.6
จำนวนนักเรียน: 7,360 คน (ปีการศึกษา 2562) 
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน   ภาษาไทย  ภาษาอังกฤษ  ภาษาญี่ปุ่น  ภาษาจีน  ภาษาฝรั่งเศส  ภาษาเกาหลี
สี:   ขาว   แดง
คำขวัญ: Age Quod Agis
สังกัด: สมาคมโรงเรียนเอกชนที่ใช้ภาษาอังกฤษเป็นสื่อการสอน (A.P.E.P.)
เว็บไซต์: http://www.swb.ac.th/swb/
โรงเรียนสารสาสน์วิเทศบางบอน (อังกฤษ: Sarasas Witaed Bangbon School) เป็นโรงเรียนลำดับที่ 14 ของกลุ่มโรงเรียนในเครือสารสาสน์ จัดการเรียนการสอนโดยใช้หลักสูตรแกนกลางการศึกษาขั้นพื้นฐาน เปิดสอน 4 แผนก ได้แก่ การจัดเรียนการสอนแบบสามัญ, การจัดเรียนการสอนแบบสองภาษาอาเซียน, การจัดเรียนการสอนแบบสองภาษา และการจัดเรียนการสอนแบบ IEP ก่อตั้งขึ้นโดยท่านอาจารย์พิบูลย์ และท่านอาจารย์ เพ็ญศรี ยงค์กมล ตั้งอยู่เลขที่ 99 ถนนบางบอน 3 แขวงบางบอนเหนือ เขตบางบอน กรุงเทพมหานคร 10150